CELEX: 62015CN0699
Language: da
Date: 2015-12-24 00:00:00
Title: Sag C-699/15: Anmodning om præjudiciel afgørelse indgivet af Court of Appeal (England & Wales) (Civil Division) (Det Forenede Kongerige) den 24. december 2015 — Commissioners for Her Majesty’s Revenue & Customs mod Brockenhurst College

29.2.2016   
            
            
               DA
            
            
               Den Europæiske Unions Tidende
            
            
               C 78/9
            
         Anmodning om præjudiciel afgørelse indgivet af Court of Appeal (England & Wales) (Civil Division) (Det Forenede Kongerige) den 24. december 2015 — Commissioners for Her Majesty’s Revenue & Customs mod Brockenhurst College
   (Sag C-699/15)
   (2016/C 078/10)
   Processprog: engelsk
   
      Den forelæggende ret
   
   Court of Appeal (England & Wales) (Civil Division)
   
      Parter i hovedsagen
   
   
      Sagsøger: Commissioners for Her Majesty’s Revenue & Customs
   
      Sagsøgt: Brockenhurst College
   
      Præjudicielle spørgsmål
   
   
               1)
            
            
               Står restaurations- og underholdningsydelser, der leveres af en uddannelsesinstitution til betalende medlemmer af offentligheden (som ikke er modtagere af hovedydelsen, der er undervisning), »i nær tilknytning« til levering af undervisning, som omhandlet i momsdirektivets (1) artikel 132, stk. 1, litra i), under omstændigheder, hvor eleverne (som er modtagere af hovedydelsen, dvs. undervisning) bidrager til at tilvejebringe ydelserne i løbet af deres uddannelse som en væsentlig del heraf?
            
         
               2)
            
            
               Er det ved fastsættelsen af, hvorvidt restaurations- og underholdningsydelser er omfattet af fritagelsen i artikel 132, stk. 1, litra i), som ydelser »i nær tilknytning« til uddannelse, af relevans:
               
                           a.
                        
                        
                           at eleverne drager fordel af at være involveret i tilvejebringelsen af de pågældende ydelser snarere end af genstanden for ydelserne
                        
                     
                           b.
                        
                        
                           at ydelserne ikke modtages eller forbruges hverken direkte eller indirekte af eleverne, men modtages og forbruges af de medlemmer af offentligheden, der betaler for dem, og som ikke er modtagere af hovedydelsen, der består i undervisning
                        
                     
                           c.
                        
                        
                           at ydelserne ud fra den typiske modtager af ydelsernes synspunkt (dvs. de medlemmer af offentligheden, som betaler herfor) ikke repræsenterer et middel til at udnytte en anden ydelse på de bedst mulige betingelser, men et mål i sig selv
                        
                     
                           d.
                        
                        
                           at leveringen af pågældende ydelser ud fra elevernes synspunkt ikke udgør et mål i sig selv, men deltagelsen i tilvejebringelsen af disse udgør et middel til bedre at udnytte hovedydelsen i form af undervisning
                        
                     
                           e.
                        
                        
                           i hvilket omfang skal princippet om afgiftsneutralitet tages i betragtning?
                        
                     
         
      (1)  Rådets direktiv 2006/112/EF af 28.11.2006 om det fælles merværdiafgiftssystem (EUT L 347, s. 1).